CELEX: 62011TN0257
Language: hu
Date: 2011-05-23 00:00:00
Title: T-257/11. sz. ügy: 2011. május 23-án benyújtott kereset — Pangyrus kontra OHIM — RSVP Design (COLOURBLIND)

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/29
            
         2011. május 23-án benyújtott kereset — Pangyrus kontra OHIM — RSVP Design (COLOURBLIND)
   (T-257/11. sz. ügy)
   2011/C 211/62
   A keresetlevél nyelve: angol
   
      Felek
   
   
      Felperes: Pangyrus Ltd (York, Egyesült Királyság) (képviselő: S. Clubb solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: RSVP Design Ltd (Renfrewshire, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának az R 751/2009-4. sz. ügyben 2011. március 23-án hozott határozatát;
            
         
               —
            
            
               hagyja helyben a Belső Piaci Harmonizációs Hivatal (védjegyek és formatervezési minták) törlési osztályának 2009. május 12-i határozatát; és
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a „COLOURBLIND” szóvédjegy a 9., 16., 28., 35. és 41. osztályba tartozó áruk és szolgáltatások tekintetében — 3337979. sz. közösségi védjegybejelentés.
   
      A közösségi védjegy jogosultja: a másik fél a fellebbezési tanács előtti eljárásban.
   
      A közösségi védjegy törlését kérelmező fél: a felperes.
   
      A törlés iránti kérelem indokolása: a törlés iránti kérelmet benyújtó fél a kérelmét két jogalapra alapította, vagyis a 207/2009/EK tanácsi rendelet 8. cikkének (4) bekezdésével összefüggésben értelmezett 53. cikke (1) bekezdésének c) pontjára, hivatkozva egy korábbi, nem lajstromozott és az Egyesült Királyág jellegbitorlásra („passing-off”) irányadó joga alapján oltalomban részesített jogra, valamint a 207/2009/EK tanácsi rendelet 52. cikke (1) bekezdésének b) pontja szerinti rosszhiszeműség fennállására.
   
      A törlési osztály határozata: a törlési osztály a közösségi védjegyet teljes egészében törölte.
   
      A fellebbezési tanács határozata: a fellebbezési osztály a törlési osztály határozatát hatályon kívül helyezte, és elutasította a törlés iránti kérelmet.
   
      Jogalapok: a felperes úgy véli, hogy a fellebbezési tanács tévesen alkalmazta a jogot annak megállapításával, hogy i. a közösségi védjegy jogosultja nem cselekedett rosszhiszeműen a közösségi védjegy bejelentésekor; és ii. a felperes elmulasztotta bizonyítani, hogy a kereskedelmi forgalomban egy korábbi megjelölést használt azon időpontot megelőzően, amelyben a vitatott közösségi védjegyet bejelentették.